CELEX: 62010TB0490
Language: da
Date: 2011-02-17 00:00:00
Title: Sag T-490/10 R: Kendelse afsagt af Rettens præsident den 17. februar 2011 — Endesa og Endesa Generación mod Kommissionen (Særlige rettergangsformer — statsstøtte — kompensation til visse elproducenter for at dække disses yderligere produktionsomkostninger som følge af den offentlige serviceforpligtelse til at producere en vis mængde elektricitet på grundlag af indenlandsk kul og oprettelse af et system med fortrinsret til at afgive tilbud for disse producenter — beslutning om ikke at gøre indsigelse — begæring om udsættelse af gennemførelse — »fumus boni juris« — manglende uopsættelighed — interesseafvejning)

21.5.2011   
            
            
               DA
            
            
               Den Europæiske Unions Tidende
            
            
               C 152/23
            
         Kendelse afsagt af Rettens præsident den 17. februar 2011 — Endesa og Endesa Generación mod Kommissionen
   (Sag T-490/10 R)
   (Særlige rettergangsformer - statsstøtte - kompensation til visse elproducenter for at dække disses yderligere produktionsomkostninger som følge af den offentlige serviceforpligtelse til at producere en vis mængde elektricitet på grundlag af indenlandsk kul og oprettelse af et system med fortrinsret til at afgive tilbud for disse producenter - beslutning om ikke at gøre indsigelse - begæring om udsættelse af gennemførelse - »fumus boni juris« - manglende uopsættelighed - interesseafvejning)
   2011/C 152/42
   Processprog: spansk
   
      Parter
   
   
      Sagsøgere: Endesa, SA (Madrid, Spanien) og Endesa Generación, SA (Sevilla, Spanien) (ved advokat M. Merola)
   
      Sagsøgt: Europa-Kommissionen (ved É. Gippini Fournier og C. Urraca Caviedes)
   
      Intervenient til støtte for sagsøgte: Kongeriget Spanien (ved: J. M. Rodríguez Cárcamo, som befuldmægtiget)
   
      Sagens genstand
   
   Begæring om foreløbige forholdsregler med henblik på udsættelse af gennemførelsen af Kommissionens beslutning K(2010) 4499 af 29. september 2010 om statsstøtte N 178/2010, anmeldt af Kongeriget Spanien, i form af en statslig kompensation knyttet til et system med fortrinsret til at afgive tilbud for elproducenter, som benytter indenlandsk kul.
   
      Konklusion
   
   
               1)
            
            
               Det tillades E.ON Generación, S.L., Hidroeléctrica del Cantábrico, SA, og Federación Nacional de Empresarios de Minas de Carbón at intervenere i sagen til støtte for Europa-Kommissionens påstande.
            
         
               2)
            
            
               Kendelse afsagt af Rettens præsident den 3. november 2010, Endesa og Endesa Generación mod Kommissionen (sag T-490/10 R, ikke trykt i Samling af Afgørelser) ophæves.
            
         
               3)
            
            
               Der fastsættes en frist for Endesa, SA, og for Endesa Generación, SA, for Kommissionen og for Kongeriget Spanien til at anmode om, at visse fortrolige oplysninger i sagsakterne og denne kendelse fjernes fra meddelelsen til de i denne konklusions punkt 1 nævnte procesdeltagere og at udarbejde en ikke-fortrolig udgave af sagsakterne og kendelsen med henblik på denne meddelelse.
            
         
               4)
            
            
               Afgørelsen om sagens omkostninger udsættes.